**Малік Агар** (араб. مالك عقار‎‎; народжаны як **Нганіёфа Агар Эйр Нганіофа**) — суданскі палітычны дзеяч, актыўны ўдзельнік паўстання ў штаце Блакітны Ніл.

Біяграфія
---------

Нарадзіўся ў сям’і правадыра племя інгесана ў штаце Блакітны Ніл. З васьмі гадоў насіў імя Малік Агар.

У 1983 годзе, неўзабаве пасля пачатку Другой грамадзянскай вайны ў Судане, далучыўся да ўзброенай апазіцыі. У 1990-х гадах стаў кіраўніком аддзела ўзброеных сіл Народна-вызваленчага руху Судана. Камандаваў паўстанцкімі атрадамі ўздоўж мяжы з Эфіопіяй на поўдзень ад Блакітнага Ніла да Гейсана. Мяцежныя сілы пад яго камандаваннем у 1997 годзе захапілі гарады Курмук і Кайсан.

У красавіку 2010 года абраны губернатарам штата Блакітны Ніл.

У лютым 2011 года прызначаны старшынёй Народна-вызваленчага руху Судана (паўночнае крыло). 2 верасня Агар быў зрынуты з пасады губернатара па загадзе прэзідэнта Амара аль-Башыра. У лютым 2012 года стаў сузаснавальнікам апазіцыйнай кааліцыі «Суданскі рэвалюцыйны фронт». Альянс меў на мэце звяржэнне суданскага ўрада і дэмакратызацыю. Адначасна абраны прэзідэнтам Суданскага рэвалюцыйнага фронту.

2 лютага 2021 года прызначаны членам Суверэннага савета. 19 мая 2023 года прызначаны намеснікам старшыні Пераходнага суверэннага савета.

Погляды
-------

Агар выступае супраць бачання Судана як араба-ісламскай дзяржавы і выступае за мультыкультурную грамадзянскую дэмакратыю. Быў блізкі да Джона Гаранга і падзяляў яго мэту звяржэння ўрада Аль-Башара. Выказаў сваю нязгоду з аддзяленнем Паўднёвага Судана.

Гл. таксама
-----------

* Абдэлазіз аль-Хілу

Зноскі
------

1. ↑  *A Poisonous Thorn in Our Hearts: Sudan and South Sudan's Bitter and Incomplete Divorce*. Hurst.
2. ↑  Sudan's Spreading Conflict (II): War in Blue Nile **(нявызн.)**.  International Crisis Group.
3. 1 2 3 4  "Malik Aggar Eyre Gandof". `{{cite news}}`: Вонкавая спасылка ў ``|archivedate=`` (даведка); Праверце значэнне даты ў: `|archivedate=` (даведка)Папярэджанні CS1: url-status (link) Архіўная копія **(нявызн.)**. Архівавана з першакрыніцы 20 ліпеня 2013. Праверана 19 мая 2023.
4. ↑  John Young "Along Ethiopia's Western Frontier: Gambella and Benishangul in Transition", *Journal of Modern African Studies* Архівавана {{{2}}}. **37** (1999), p. 334
5. ↑  "SPLM celebrates victory in Blue Nile State" Архівавана {{{2}}}. Official website of the Sudan People's Liberation Moverment (accessed 21 March 2011)
6. ↑  Blue Nile State. dead **(нявызн.)**. Архівавана з першакрыніцы 7 сакавіка 2012. Праверана 7 сакавіка 2012.
7. ↑  "Malik Aggar to head SPLM in the north" Архівавана {{{2}}}. Official website of the Sudan People's Liberation Moverment (accessed 21 March 2011)
8. ↑  "Sudan declares emergency in Blue Nile state". `{{cite news}}`: Вонкавая спасылка ў ``|archivedate=`` (даведка); Праверце значэнне даты ў: `|archivedate=` (даведка)Папярэджанні CS1: url-status (link)
9. ↑  SRF Sudan **(нявызн.)**. Архівавана з першакрыніцы 13 красавіка 2020. Праверана 13 красавіка 2020.
10. ↑  Sudan Sovereignty Council gains three new members under El Burhan (англ.). *Radio Dabanga*. Архівавана з першакрыніцы 18 студзеня 2023. Праверана 19 студзеня 2023.
11. ↑  "Sudan's Burhan sacks paramilitary leader as his deputy". *BBC* [англійская]. Праверана 19 May 2023.


|  |  |
| --- | --- |
| ⚙️   Слоўнікі і энцыклапедыі | OpenSanctions |